प्रोबोध नारायण सिंहक जन्म 12 फेबुबरी 1924 कें अपन मातृक एखुनका मधेपुर जिलाक पस्तपार गाम म भेल छलनि! नन्हिएटा मेधाबी छात्रक रुपमे परचित हिनक प्राथमिक शिझा पैतृक ग्राम सह्मौरा तथा सहरसा में भेल ! इंटर भागलपुर सँ एवंम बी. ए पटना सँ कएलनि ! ओना स्वाधीनता संग्राम में उग्र सह्भागिताक कारने अध्यन में व्यवधान अबैत रहल आ एक समय एहोनो आयल जखन इ तत्कालीन सर्कार दुआरा भगोड़ा घोषित कएल गेल छलाह ! छात्र जीवन में पटना सँ प्रकाशित होएवला हिंदी-उर्दू पत्रिका "मेल-मिलाप" क ई सम्पादक मंडल में छलाह ! 1948 ई. में प्रबोध बाबु कलकता अएलाह एवंम हिंदी दैनिक लोकमान्य में सहायक सम्पादक रूप में कार्य करए लगलाह आ ताहि संग अध्यन सेहो जारी रखलनि ! 1950 में दू गोट स्वर्ण पद्कक संग हिंदी में एम्. ए क डिग्री पओलनी! 1968ई. में तुलनात्मक भाषा-विज्ञानं,1969 ई. में पाली तथा 1970ई. में फारसी में एम्. ए. केलनि आ सभ विषय में स्वर्ण पदक प्राप्त भेलनि! 1972ई. में कलकता विश्वविधालय सँ डी. लिट आ 1976 में मगध विश्वविधालय सँ दोसर डी. लिट प्राप्त केलनि ! चारुचंद्र कॉलेज सँ अध्यापन आरम्भ क जयपुरिया कॉलेज होइत 1959 में कलकता विश्वविधालयक स्नातकोतर हिंदी विभाग में योग देलनि आ 1990इ. में विभागाध्यझक पद सँ सेवानिवृत भेलाह ! सामाजिक संगठनक अदभुत झमता रखनिहार प्रोबोध बाबु सर्वदा मैथिली भाषा-आंदोलनक अग्रिम पाँति में सजग रहलाह ! मैथिलीक उत्थानक लेल कलकता में एवंम ओकर लग-पास रहनिहार शिझित एवंम कमासुत मैथिल में सामाजिकता एवंम भाषा-चेतनाक लेल ओ बाबु साहेब चोधरी आ देवनारायण झाक संग अखिल भारतीय मिथिला संघक स्थापना कयलनि !
 प्रोबोध बाबु मैथिली भाषा आंदोलनक चरम काल में ओकर समन्वयक लेल अखिल मैथिली महासंघक स्थापना कयलनि जे महासंघ अनेक छोट-छोट मैथिली संस्थाक लेल मार्ग-निर्देशनक काज करैत रहल ! भाषा आंदोलनक क्रम में प्रोबोध बाबु अपन कतिपय अनुयायीक संग मिथिलाक गाम-गाम भ्रमण कय ओजस्वी भाषण सँ लोग कें प्रभावित कयलनि जे आइयो स्मरण कयल जाइत अछि !
 मातृभाषाक अनन्य उपासक प्रो. सिंह 1953 सँ मिथिला दर्शन मासिक पत्रक प्रकाशन/सम्पादन आरम्भ केलनि जे मैथिली आंदोलनक मुखपत्रक रूप में ख्यात अछि ! अपन दीर्घ संपदाकक जीवन में ओ अनेक नवतुरिया लेखक एवंम विद्वान कें अपन उर्वर तथा समृद्ध मातृभाषा मैथिली में लिखबाक लेल प्रेरित कयने छलाह !
 हुनका में अदभुत नेतृत्व झमता एवंम अभिभावकत्व गुण छलनि! ओ जतय कतहु जाथि व्यक्तिगत रूपसँ नवतुरिया कें प्रोत्साहित एवंम प्रशिझित करथि! प्रोबोध बाबु अपन जीवन काल में अनेक छात्र,विद्वान,साहित्यकार एवंम सामान्य जनक जीवन कें प्रोत्साहित एवंम संबल दए बदलि देलनि ! सभसँ महुत्यपुर्म बात तं ई अछि जे ओ मैथिली भाषाक विकाश कें एक अभिनव दिशा दए मिथिलावासी कें नव आशा प्रदान कयलनि !
 अध्यन- अध्यापन-आंदोलनक वयस्तता रहितो प्रोबोध बाबुक लेखनी सदा गतिशील छल परिणामतः हिनक तीन गोट मैथिलीक मौलिक काव्य संकलन, एक नाटक तथा तीन अनुदित नाटक एवंम दू गोट हिंदी काव्य-ग्रंथ प्रकाशित छनि! जीवनक सांध्य बेला में प्रोबोध बाबु कें 2002 में कुअर्तुल एन हैदरक प्रसिद्ध उर्दू उपन्यास "पतझड़ की आवाज" क उत्कृष्ट मैथिली अनुवाद "पतझड़ स्वर " क लेल साहित्य अकादमी परुस्कारसँ सम्मानित कयल गेलनि ! 20 मार्च 2005 कें हिनक देहावसान भ गेलनि !
 मैथिली भाषाक विकास में प्रोबोध बाबुक अभूतपूर्व योगदान सदा स्मरणीय रहत ! प्रोबोध बाबुक चमत्कारी एवंम अदभुत प्रेरक व्यक्तित्व के मृत्युप्रान्तो ओहिना स्मरण कयल जाइछ जेना हुनक जीवन काल में तकर आदर कयल जाइत छल!
 राजीव मिश्र (अपन मिथिला धाम)